钦定古今图书集成/方舆汇编/职方典/第1147卷 > 《过荆门歌》李绅
## 钦定古今图书集成/方舆汇编/职方典/第1147卷 > 《过荆门歌》李绅

“荆江水阔烟波转，荆门路遥山葱蒨。帆势侵云灭又
明，山程背日黄昏见。青青麦垄啼飞鸦，寂寞埜径棠
梨花。行行驱马万里远，渐入烟岚危栈赊。林中有鸟
飞幽谷，月上千岩一声哭。肠断思归不可闻，人言恨
别来巴蜀。我听此鸟祝我魂，死勿学此声御冤。纵为
羽族莫栖息，直上青云呼帝阍。”此时山月如衔镜，岩
岫参差互辉映。皎洁深清入涧泉，分明细见樵人迳。
阴森鬼庙当邮亭，鸡豚日宰闻膻腥。愚夫祸福自迷
惑，魍魑凭何通百灵。月低山晓问行客，己酹椒浆拜
荒陌。惆怅忠贞徒自持，谁祭山头望夫石。